**ELŐTERJESZTÉS**

**Hévíz Város Önkormányzat Képviselő-testület**

**2024. november 28-i nyilvános ülésére**

**Tárgy:** Hévíz Város Önkormányzat 2025-2029. évi stratégiai ellenőrzési tervének megállapítása

**Az előterjesztő:** Naszádos Péter polgármester

**Készítette:** Szabó Béla belső ellenőr

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119.§. (3)-(6) bekezdései előírják a belső kontrollrendszer kialakítását és működtetését.

Hévíz Város Önkormányzat a megkötött feladat ellátási és finanszírozási megállapodás alapján a Keszthely és Környéke Kistérségi Többcélú Társulás alkalmazásában álló belső ellenőr foglalkoztatásával gondoskodik a belső ellenőrzési feladatainak ellátásáról.

A belső ellenőrzési vezető eleget téve a költségvetési szervek belső kontrollrendszeréről és belső ellenőrzéséről szóló 370/2011.(XII.31.) Kormányrendelet (továbbiakban: Bkr.) 22.§. (1) bekezdés b) pont szerint meghatározott kötelezettségének, Hévíz Város Önkormányzat tekintetében az ellenőrzési munka megtervezéséhez, a 2025-2029. évi stratégiai ellenőrzési terv megalapozásához végrehajtotta a 1. számú melléklet szerinti összefoglaló kockázatelemzést.

Továbbá a belső ellenőrzési vezető a Bkr. 56.§. (2) bekezdésében előírtak alapján a jegyző 2. számú melléklet szerinti írásos véleményét is figyelembe vette az önkormányzat stratégiai ellenőrzési tervének összeállítása során, hogy a társulásban elvégzendő belső ellenőrzési feladatok és a rendelkezésre álló kapacitások összhangban legyenek.

Hévíz Város Önkormányzata 2025-2029. évi stratégiai ellenőrzési tervét az előterjesztés 3. számú melléklete teljes körűen tartalmazza.

Az elkészített 2025-2029. évi stratégiai ellenőrzési terv a Bkr. 30.§ (1) bekezdésének megfelelően az önkormányzat hosszú távú céljaival összhangban meghatározta a belső ellenőrzésre vonatkozó stratégiai fejlesztéseket, és tartalmazza az alábbiakat:

* a hosszú távú célkitűzéseket, stratégiai célokat;
* a belső kontrollrendszer értékelését;
* a kockázati tényezőket és értékelésüket;
* a belső ellenőrzésre vonatkozó fejlesztési tervet;
* a belső ellenőri létszámot, képzettséget;
* a belső ellenőr hosszú távú képzési tervét;
* a belső ellenőrzés tárgyi és információs igényét;
* a folyamatok ellenőrzési prioritását, gyakoriságát.

Tisztelt Képviselő-testület!

A Bkr. 22.§ (1) bekezdés b) pontja szerinti meghatározás alapján kérem, hogy Hévíz Város Önkormányzat 2025-2029. évi stratégiai ellenőrzési tervét az előterjesztés 3. számú melléklete szerint elfogadni szíveskedjen.

A döntés egyszerű szótöbbséget igényel.

**Határozati javaslat**

Hévíz Város Önkormányzat Képviselő-testülete Hévíz Város Önkormányzatnak 2025-2029. évi stratégiai ellenőrzési tervét az előterjesztés 3. számú melléklete szerint elfogadja.

**Felelős:** dr. Tüske Róbert jegyző

Szabó Béla belső ellenőrzési vezető

**Határidő:** 2024. december 31.

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat | **-** |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Szabó Béla | belső ellenőr |  |  |
|  |  |  |  |