**Előterjesztés**

**Hévíz Város Önkormányzat Képviselő-testületének**

**2024. november 28-i rendes nyilvános ülésére**

**Tárgy:** Adománygyűjtés a Hévíz Árpád utcai köztemetői feszület felújítására

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Turizmus, Kultúra és Civilek Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Alulról jövő kezdeményezést, közadakozással, közösségi érzést erősítő célokat az önkormányzat felkarolhat, összefoghat. Naszádos Péter, még korábban kezdeményezte a Hévízi Árpád utcai temetői feszület (1.számú melléklet) felújítását, közösségi összefogással.

Az önkormányzat, illetve költségvetési szervei által gyűjtött pénzösszeg, -magánszemélyektől, gazdálkodó szervezetektől- esetében fontos, hogy jótékony célú közadakozásból származzon. Közadakozásnak az tekinthető, ha nyilvánosan meg van hirdetve a gyűjtés, bárki számára hozzáférhető, aki adakozni szeretne. Ezért a közadakozási felhívás meg kell, hogy jelenjen az önkormányzat hirdetőtábláján, az önkormányzati honlapon, a közösségi médiában, és a helyi televízióban. A szervezett gyűjtést a képviselő-testület hagyja jóvá határozattal.

Az adományozók felé nem kell külön elszámolni - lehet anonim is - hanem az adomány célja szerinti felhasználásról nyilvános úton kell tájékoztatni a lakosságot úgy, ahogy a felhívás is történt.

A 368/2011. (XII. 31.) Korm. rendelet az államháztartásról szóló törvény végrehajtásáról (Ávr.) 145. §-a (3) bekezdésének *d)* pontja szerint a helyi önkormányzat döntése vagy jogszabály rendelkezése alapján egyéb, meghatározott célú pénzeszközök elkülönítésére szolgáló alszámlát nyithat. Az adomány céljára elkülönített számla nyitását javasoljuk.

A lakossági adományok urnában gyűjtése esetén, a felnyitásáról jegyzőkönyvet kell készíteni, és legalább két személynek kell végezni a felnyitást. A magánszemélyek által adott adományokról az adományozó részére nem kell bizonylatot kiállítani.

A lakosságtól gyűjtött adományok adómentesek a Személyi jövedelemadóról (Szja-tv) szóló 1995. évi CXVII. törvény. 1. sz. mellékletének 7.2 pontja alapján. A magánszemélyek által adott adomány adómentes az Szja-tv. 1. sz. mellékletének 7.2. pontja szerint: a magánszemély részére más magánszemély(ek) által ingyenesen vagy kedvezményesen juttatott (fizetett) vagyoni érték; nem alkalmazható e rendelkezés, ha a juttatás (a fizetés) a magánszemély vagy más által teljesített termékértékesítésre (vagyoni érték átengedésére), szolgáltatásnyújtásra tekintettel vagy azzal összefüggésben történik.

A közadakozásból befolyó összeg felhasználásáról a képviselőtestület dönthet, a közadakozásra meghirdetett céllal összhangban.

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete jóváhagyja az előterjesztés szerint felhívás kibocsátását közadakozásra, mint szervezett gyűjtésre, a Hévíz Árpád utcai köztemetői feszület felújítására.
2. A Képviselőtestület engedélyezi a feszület felújításának adományi fogadására a számlavezető OTP Banknál új alszámla nyitását.
3. A Képviselőtestület felkéri a polgármestert az előterjesztés szerinti nyilvánosság biztosítására.

Felelős: Naszádos Péter polgármester

Határidő: 2024. december 15.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |

1. számú melléklet

